ananddey/assamese-wiki-corpus huggingface dataset:
পীয়েৰ-ছাইমন লাপলাছ

পীয়েৰ-ছাইমন লাপলাছ (; ২৩ মাৰ্চ, ১৭৪৯ – ৫ মাৰ্চ, ১৮২৭) এগৰাকী ফৰাচী গণিতজ্ঞ আৰু জ্যোতিৰ্বিজ্ঞানী, লাপলাছ ৰূপান্তৰণ আৰু লাপলাছ সমীকৰণৰ আৱিষ্কাৰক।

উদ্ধৃতিসমূহ

এজন অত্যন্ত মেধাবী আৰু অত্যন্ত পৰিশ্ৰমী গণিতজ্ঞক যদি সৃষ্টিৰ আৰম্ভণিৰ অৱস্থাটোৰ সঠিক বিৱৰণ দিব পৰা যায়, তেন্তে জগতখনৰ পৰৱৰ্তী সমগ্ৰ ইতিহাস তেওঁ গণনা কৰি উলিয়াব পাৰিব; তেওঁৰ বাবে একো কথাই অনিশ্চিত হৈ নাথাকে, ভূত আৰু ভৱিষ্যত তেওঁ বৰ্তমানৰ দৰে ফট্‌ফটীয়াকৈ দেখা পাব।
প্ৰকৃতিৰ সকলো প্ৰভাৱ মাত্ৰ কম সংখ্যক অপৰিৱৰ্তনীয় নিয়মৰ গাণিতিক পৰিণতিহে।
আমি যি জানো সেয়া বেছি নহয়। আমি যি নাজানো সেয়া অপৰিসীম।
অইলাৰ পঢ়ক, অইলাৰ পঢ়ক, তেওঁ আমাৰ সকলোৰে মালিক।
অনুকলনৰ অসুবিধাবোৰ দেখি প্ৰকৃতিয়ে হাঁহে।

লগতে চাওক

পল ভালেৰি
ফ্ৰাঁচোৱা ডে লা ৰচফুক'

উৎস

বাহ্যিক সংযোগ

শ্ৰেণী:ফ্ৰান্সৰ ব্যক্তি
শ্ৰেণী:ফৰাচী গণিতজ্ঞ
শ্ৰেণী:মৃত ব্যক্তি
উৎপল দত্ত

উৎপল দত্ত এগৰাকী ভাৰতীয় চলচ্চিত্ৰ সমালোচক। তেওঁ বিনোদনধৰ্মী মাহেকীয়া আলোচনী 'বিস্ময়' আৰু উত্তৰ-পূৰ্বাঞ্চলৰ প্ৰথম চলচ্চিত্ৰজগত বিষয়ক সাংস্কৃতিক আলোচনী 'ৰূপকাৰ'ৰ সৈতে চলচ্চিত্ৰ সাংবাদিক আৰু সমালোচক হিচাপে জড়িত আছিল। পিছলৈ তেওঁ ‘আকাশবাণী গুৱাহাটী’ত যোগদান কৰে। তেওঁৰ এখন গ্ৰন্থ '২৪ ফ্ৰেমছ' (২০০৮) অসমৰ আকাশবাণী গুৱাহাটীত অনুষ্ঠান হিচাপে প্ৰচাৰিত হৈছিল। তেওঁৰ কেইবাখনো গ্ৰন্থ প্ৰকাশিত হৈছে। তেওঁ চলচ্চিত্ৰম গোষ্ঠীৰ অধ্যক্ষ আৰু চলচ্চিত্ৰম ৰাষ্ট্ৰীয় চলচ্চিত্ৰ মহোৎসৱৰ সঞ্চালক।

উদ্ধৃতি

চলচ্চিত্ৰ
নিৰ্বাক ছবিৰ যুগত ছবি প্ৰদৰ্শন কৰোঁতে প্ৰজেক্টৰৰ পৰা হোৱা শব্দ ঢাকি দিবলৈ প্ৰেক্ষাগৃহবোৰত বাদ্যযন্ত্ৰ পৰিবেশন কৰা স্থায়ী বাদ্যযন্ত্ৰ ৰখাৰ ব্যৱস্থা কৰা হৈছিল। সেই সংগীত ৰচনা ছবিৰ পৰিচালকৰ মতে হোৱা নাছিল, হৈছিল বাদকসকলৰ নিজস্ব ৰুচি-অভিৰুচি আৰু দক্ষতামতেহে। ফলত একোখন ছবিতেই বিভিন্ন প্ৰেক্ষাগৃহত বিভিন্ন সংগীতৰ সংযোজন ঘটিছিল। (পৃ.১)
প্ৰখ্যাত গায়ক কিশোৰ কুমাৰে তেওঁৰ এখন ছবি ‘দুৰ বাদিয়ে মে কঁহী’ত নেপথ্যসংগীত একেবাৰেই বৰ্জন কৰিছিল। তাৰ সলনি প্ৰয়োগ কৰিছিল কেৱল পাৰিপাৰ্শ্বিক শব্দ। (পৃ.৬)
বিদেশী বিতাৰণ আন্দোলনৰ ফলাফল যিয়েই নহওক কিয়, এই আন্দোলনে যে অসমীয়াৰ মনলৈ এটি সজাগতাৰ ভাব আনি দিছিল তাত কোনো সন্দেহ নাই। স্বভাৱসুলভ সংকোচ আৰু দ্বিধা এৰি অসমীয়াই মুখ খুলি স্পষ্ট কথা কোৱাৰ সাহস পাইছিল এই আন্দোলনৰ পৰাই। (পৃ.৪৬)
৮১-৯৩ চনত অসমৰ সমাজ জীৱন বিপৰ্যস্ত কৰি তোলা এবিধ উপাদান হ’ল ‘উপভোক্তাবাদ’ আৰু দুৰ্নীতি। উপভোক্তাবাদৰ আগ্ৰহী হাতোৰাই মধ্যবিত্তীয় জীৱন কেনেদৰে আঁকোৱালি লৈছে তাৰ সুন্দৰ প্ৰতিফলন ঘটিছে ডঃভবেন্দ্ৰনাথ শইকীয়াৰ ‘সাৰথি’ ছবিত। (পৃ.৫৬)
বিগত তেৰ বছৰৰ অসমীয়া ছবিবোৰত কাহিনীৰ বৈচিত্ৰতা লক্ষ্য কৰা যায়, নতুন নতুন পৰিচালক, অভিনেতা-অভিনেত্ৰীৰ আগমনো চকুত পৰা দিশ। কিন্তু কাৰিকৰী দিশৰ লোকৰ সংখ্যা আনুপাতিক হাৰত বৃদ্ধি পোৱা নাই। চিনেমা বস্তুনিৰ্ভৰ কলা। ইয়াৰ ব্যৱসায়িক দিশটোও অতি গুৰুত্বপূৰ্ণ। এই দুয়োদিশৰ যোগ্য ব্যক্তিৰ সমাবেশেহে অসমীয়া ছবিক আগুৱাই নিব পাৰিব। (পৃ.৬০)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
১২ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

ঘটনাৱলী

১৯৫৭ - ভাৰতৰ ৰাজহুৱা খণ্ডৰ শিল্প প্ৰতিষ্ঠান ভিলাই ইস্পিট কাৰখানাত প্ৰথম ইস্পিট উৎপাদন আৰম্ভ হয়।
১৯৮৬ - মধ্য আমেৰিকাৰ প্ৰশান্ত মহাসাগৰৰ উপকূলৱৰ্তী সৰু দেশ এল ছালভাদেৰাত ভূমিকম্পৰ ফলত ১৮০০ লোকৰ মৃত্যু হয়।
১৯৯০ - বিশ্বৰ কনিষ্ঠতম পৰ্বতাৰোহী ফ্ৰান্সৰ বেট্ৰাণ্ড ৰোছে এভাৰেষ্ট শৃংগ আৰোহণ কৰে।
১৯৯৭ - দুৰ্লভ প্ৰজাতিৰ প্ৰাণী চিকাৰৰ অভিযোগত হিন্দী চলচ্চিত্ৰ অভিনেতা ছলমান খানক গ্লেপ্তাৰ কৰা হয়।
১৯৯৮ - সুষমা স্বৰাজে দিল্লীৰ মুখ্যমন্ত্ৰী ৰূপে শপত গ্ৰহণ কৰে।
১৯৯৯ - পাকিস্তানত সামৰিক শাসন আৰম্ভ হয়। পাৰভেজ মুছৰফৰ ক্ষমতা দখল। নৱাব শ্বৰীফ গৃহবন্দী হয়।
১৯৯৯ - ৰাষ্ট্ৰসংঘৰ পৰিসংখ্যা অনুসৰি পৃথিৱীৰ জনসংখ্যা ৬০০ কোটি বুলি ঘোষণা কৰে।

জন্ম

১৮৬৪ - কামিনী ৰায়, ব্ৰিটিছ শাসনৰ সময়ৰ এগৰাকী শীৰ্ষ বঙালী কবি, সমাজকৰ্মী আৰু নাৰীবাদী কৰ্মী।
১৯১১ – বিজয় মাৰ্চেণ্ট, ভাৰতীয় ক্ৰিকেট খেলুৱৈ।(মৃঃ ১৯৮৭)
১৯২৭ - পূৰ্ণিমা সিন্‌হা, ভাৰতীয় পদাৰ্থ বিজ্ঞানী।
১৯৩১ - ডাঃ ভূমিধৰ বৰ্মন, অসমৰ এজন ৰাজনীতিবিদ তথা অসমৰ প্ৰাক্তন মুখ্যমন্ত্ৰী।
১৯৩৫ – শিৱৰাজ পাটিল, ভাৰতীয় অধিবক্তা আৰু ৰাজনীতিবিদ, ভাৰতীয় প্ৰতিৰক্ষা মন্ত্ৰী।
১৯৪৮ - প্ৰতিমা গৌৰী বেদী, ভাৰতীয় মডেল তথা ওদিছি নৃত্যশিল্পী।
১৯৮৬ - লি ৱেনলিয়াং, চীনা চকুৰোগ বিশেষজ্ঞ।

মৃত্য

১৯৬৭ - ৰাম মনোহৰ লোহিয়া, ভাৰতৰ স্বাধীনতা সংগ্ৰামী আৰু সমাজবাদী নেতা।

ছুটী আৰু দিৱস

শিশু দিৱস (ব্ৰাজিল)।
ৰাষ্ট্ৰীয় দিৱস (স্পেইন)।

বাহ্যিক সংযোগ

BBC: On This Day

On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
মানৱ ভূগোল

ভূগোলৰ এটা প্ৰধান ভাগ হৈছে মানৱ ভূগোল। ইয়াত মূলতঃ মানুহ আৰু পৰিৱেশৰ আন্তঃসম্পৰ্কৰ ভৌগোলিক  অধ্যয়ন কৰা হয়। মানৱীয় কাম কাজক কেন্দ্ৰ কৰি ভূগোলৰ এইটো শাখাৰ জন্ম হৈছে। জাৰ্মান ভূগোলবিদ ফ্ৰেডৰিক ৰাটজেলক মানৱ ভূগোলৰ পিতৃ বুলি কোৱা হয়।

পৰিসৰ

মানুহৰ ক্ৰিয়া কলাপ,অৰ্হতা আৰু ধ্যান -ধাৰণা প্ৰভৃতিৰ লগত প্ৰাকৃতিক পৰিৱেশৰ আন্তঃসম্পৰ্ক আৰু সকলোধৰণৰ মানৱীয় ক্ৰিয়াকাণ্ডৰ ক্ষেত্ৰীয় তথা কালানুক্ৰমিক লক্ষণসমূহ মানৱ ভূগোলৰ পৰিসৰৰ অন্তৰ্ভুক্ত।

দাৰ্শনিক দৃষ্টিভংগী

 মানৱ ভূগোলৰ মুখ্য দৃষ্টিভংগী দুটা হ'ল

পৰিৱেশ নিৰ্ণয়বাদ

নিৰ্ণয়বাদৰ মতে, প্ৰাকৃতিক পৰিৱেশৰ দ্বাৰা জীৱজগত নিয়ন্ত্ৰিত হৈ আছে। প্ৰাকৃতিক পৰিৱেশ অঞ্চলভেদে ভিন ভিন হোৱাৰ বাবেই পৃথিৱীৰ বিভিন্ন অঞ্চলৰ মানুহৰ কৰ্মৰাজীতো ভিন্নতা দেখা যায়। আমেৰিকাৰ ভূগোলবিদ এলেন চাৰ্চিল চেম্পলে এই মতবাদ প্ৰৱৰ্তন কৰিছিল। মেকিণ্ডাৰ,ডেভিচ, ৰবাৰ্ট মিল আদি অন্য ভূগোলবিদ সকলেও  এই মতবাদ সমৰ্থন কৰিছিল।

সম্ভাব্যবাদ

সম্ভাব্যবাদৰ মতে ,মানুহে পৃথিৱীত নিজৰ বাঞ্ছিত পৰিৱেশ নিজেই গঢ় দিব পাৰে। নিজৰ সুবিধাৰ্থে মানুহে প্ৰাকৃতিক পৰিৱেশৰ সাল সলনি কৰি ব্যৱহাৰৰ উপযোগী কৰি লয়। ঘৰ-দুৱাৰ, ৰাস্তা ,দলং,খেতিপথাৰ,উদ্যোগ-প্ৰতিষ্ঠান, যান-বাহন আদি সকলোবোৰ এই সম্ভাব্যতাৰ ফলাফল। ফ্ৰান্সৰ ভূগোলবিদপল-ভিডেল-ডি-লা-ব্লাচি সম্ভাব্যবাদৰ প্ৰৱৰ্তক আছিল। মূলত দ্বিতীয় বিশ্বযুদ্ধৰ পাছৰ পৰা এই মতবাদে গা কৰি উঠিছিল।

এই দুটা দৃষ্টিভংগীৰ উপৰিও নৱ্যনিৰ্ণয় বাদ নামেৰে অন্য এটা দৃষ্টিভংগী গ্ৰীফিট টেইলৰ নামৰবৃটিশ ভূগোলবিদ এজনে প্ৰৱৰ্তন কৰিছিল। তেওঁৰ মতে প্ৰকৃতিপ্ৰদত্ত সম্ভাৱনাৰ পৰিসৰতহে মানুহে নিজ সামৰ্থৰে পৰিৱেশৰ সাল-সলনি কৰিব পাৰে। প্ৰকৃতিৰ অনিষ্ট ঘটিলে মানুহৰ উন্নতিতো অন্তৰায় ঘটে।

মানৱ ভূগোলৰ প্ৰধান শাখা উপশাখা সমূহ

জনসংখ্যা ভূগোল

ভূগোলৰ যি শাখাত কোনো এখন ঠাই বা ৰাষ্ট্ৰৰ জনসংখ্যা, জনসংখ্যাৰ গাঠনি, জনসংখ্যাৰ বৃদ্ধিৰ হাৰ, জন্ম-মৃত্যুৰ হাৰ, লিংগ অনুপাত, সাক্ষৰতা আদিবোৰ পুংখানুপুংখ ভাৱে অধ্যয়ন কৰা হয়, ভূগোলৰ সেই শাখাটোকে জনসংখ্যা ভূগোল বোলে।

পৌৰ ভূগোল

ভূগোলৰ এই শাখাত নগৰ-মহানগৰ আদিৰ বিভিন্ন দিশ, যেনে- নগৰীয়া অঞ্চলৰ জনগাঁথনি, জনসংখ্যা, ঘনত্ব, বিতৰণ, নগৰ পৰিচালনা, উন্নয়নৰ পৰিকল্পনা, আদিৰ বিষয়ে বৈজ্ঞানিক দৃষ্টিভঙ্গীৰে পুংখানুপুংখ ভাৱে অধ্যয়ন কৰে, ভূগোলৰ সেই শাখাটোক পৌৰ ভূগোল বা নগৰীয়া ভূগোল বোলে।

অৰ্থনৈতিক ভূগোল

কৃষি ভূগোল

উদ্যোগ ভূগোল

বাণিজ্য ভূগোল

পৰ্যটন ভূগোল

আচৰণ ভূগোল

কল্যাণ ভূগোল

সমাজ ভূগোল

সাংস্কৃতিক ভূগোল

ঐতিহাসিক ভূগোল

চিকিৎসা ভূগোল

ভূ-ৰাজনীতি

লিংগৰ ভূগোল

ৰাজনৈতিক ভূগোল

নিৰ্বাচন ভূগোল

প্ৰতিৰক্ষা ভূগোল

প্ৰশাসন ভূগোল

শ্ৰেণী:ভূগোল
নৰিষ্যন্ত

নৰিষ্যন্ত হিন্দু পৌৰাণিক কাহিনীৰ সূৰ্যবংশ (সৌৰ বংশ)ৰ এজন ৰজা। তেওঁক মৰুত্তৰ পুত্ৰ আৰু দামৰ পিতৃ বুলি বৰ্ণনা কৰা হৈছে। নৰিষ্যন্ত সৌৰবংশৰ আন এজন ৰজাৰ নামো, যাক বৈৱস্বত মনুৰ পুত্ৰ বুলি কোৱা হয়।

কিম্বদন্তি

ত্যাগ

মাৰ্কণ্ডেয় পুৰাণত ৰজা মৰুত্তৰ ওঠৰজন পুত্ৰৰ ভিতৰত জ্যেষ্ঠ বুলি বৰ্ণনা কৰা হৈছে, তেওঁ পিতৃয়ে সিংহাসন ত্যাগ কৰি অৰণ্যলৈ যাত্ৰা কৰাৰ পিছত সিংহাসনত আৰোহণ কৰিছিল। ৰাজত্ব আৰম্ভ কৰাৰ পিছত নৰিষ্যন্তই নিজৰ পূৰ্বপুৰুষৰ কৰ্মক অনুকৰণ কৰি পৰম্পৰাগতভাবে ধন-সম্পত্তি বঢ়াব বিচাৰিছিল যদিও তেওঁলোকৰ কিম্বদন্তি কৃতিত্বৰ সৈতে নিজকে মিলাব নোৱাৰা বুলি নিজকে গণ্য কৰিছিল। সেয়েহে তেওঁ নিজে ব্যক্তিগতভাৱে ৰীতি-নীতিত অংশ লোৱাতকৈ ব্ৰাহ্মণসকলে কৰা এক মহান যজ্ঞ কৰি উদ্ভাৱন কৰাৰ সিদ্ধান্ত লয়। তেওঁৰ অনুষ্ঠানত অংশগ্ৰহণ কৰা সকলো ব্ৰাহ্মণৰ ওপৰত তেওঁ খাদ্য, গৰু, অলংকাৰকে ধৰি বহু ধন-সম্পত্তি আগবঢ়াইছিল, যিবোৰ তেওঁলোকৰ প্ৰতিটো জীৱনৰ বাবে যথেষ্ট আছিল। যেতিয়া নৰিষ্যন্তই আকৌ এবাৰ একেধৰণৰ যজ্ঞ কৰিছিল, তেতিয়া কোনো ব্ৰাহ্মণেই তেওঁলোকৰ বিলাসিতাৰ অতিৰিক্ততাৰ বাবে তাত উপস্থিত থাকিবলৈ ইচ্ছা কৰা নাছিল, আৰু তেওঁৰ ধন-সম্পত্তি নোপোৱা আন কাৰোবাক আহ্বান কৰিবলৈ অনুৰোধ কৰিছিল। সমগ্ৰ বিশ্বৰ সাৰ্বভৌমত্ব হোৱাৰ পিছতো ৰজাই সকলোকে ধনী কৰিব খোজা অনুষ্ঠানৰ সময়ত কোনো যজ্ঞৰ পুৰোহিত লাভ কৰা নাছিল। ব্যৰ্থতা স্বীকাৰ কৰি নৰিষ্যন্তই ব্ৰাহ্মণসকলক তেওঁ ব্যক্তিগতভাৱে কৰা এটা যজ্ঞলৈ আমন্ত্ৰণ জনায়। এই অনুষ্ঠানৰ সময়ত ৰজাই যেতিয়া আহুতি দিছিল, তেতিয়া কোনো দৰ্শক উপস্থিত নাছিল আৰু লাখ লাখ ব্ৰাহ্মণে তেওঁলোকক দিয়া ধন-সম্পত্তি নিজৰ আহুতি হিচাপে আগবঢ়াইছিল। এই খণ্ডটো ৰজাৰ ধাৰ্মিকতাৰ প্ৰমাণ হিচাপে আগবঢ়োৱা হৈছে।

মৃত্যু

পত্নী ইন্দ্ৰসেনা আৰু নৰিষ্যন্তৰ পুত্ৰ দামই স্বয়ম্বৰ অনুষ্ঠানত তেওঁক বাছনি কৰা সুমনা নামৰ ৰাজকুমাৰীক বিয়া কৰাইছিল।
ৰাজত্বৰ পিছত নৰিষ্যন্তই ৰাজধৰ্ম ত্যাগ কৰি পত্নীৰ সৈতে সন্যাস যাত্ৰা কৰি দামক সিংহাসন সঁপি দিয়াৰ সিদ্ধান্ত লয়। তেওঁলোকে কষ্টকৰ জীৱনশৈলী চলাবলৈ আৰম্ভ কৰি তপস্বী হৈ পৰিল। দাম আৰু সুমনাৰ বিবাহৰ বিৰোধিতা কৰা আৰু পূৰ্বে স্বয়ম্বৰৰ সময়ত পৰাজিত হোৱা ৰজাসকলৰ ভিতৰত অন্যতম বাপুষ্মান এই দম্পতীৰ সন্মুখীন হ’ল। ইন্দ্ৰসেনাই তেওঁৰ আগত তেওঁলোকৰ পৰিচয় প্ৰকাশ কৰাৰ পিছত প্ৰতিশোধপৰায়ণ ৰজাই নৰিষ্যন্তৰ জটাবদ্ধ চুলিত ধৰি মূৰ কাটি পেলায়। শোকত ভাগি পৰা ইন্দ্ৰসেনাই নিজৰ পুত্ৰ দামৰ ওচৰলৈ সকলো কথা জনাই দূত পঠিয়াই দিলে। তাৰ পিছত তেওঁ স্বামীৰ সৈতে সতী গমন কৰে। দামই পিতৃ-মাতৃৰ মৃত্যুৰ প্ৰতিশোধ লয় আৰু বাপুষ্ণৰ ৰাজ্য আক্ৰমণ কৰি যুদ্ধত তেওঁক হত্যা কৰে।

তথ্যসূত্ৰ

শ্ৰেণী:প্ৰাচীন যুগৰ ৰজা
অপু বিশ্বাস

অপু বিশ্বাস (ইংৰাজী: Apu Biswas; জন্ম: ১১ অক্টোবৰ ১৯৮৯) এগৰাকী বাংলাদেশী চলচ্চিত্ৰ অভিনেত্ৰী আৰু মডেল।

চলচ্চিত্ৰ জীৱনৰ আৰম্ভণিত কাল সকালে, ও আমাৰ ছেলে, মেশিন মেন আৰু পিতাৰ আসন আদিৰ দৰে ছবিত মুখ্য অভিনেত্ৰী হিচাপে নিজকে প্ৰতিষ্ঠা কৰাত তেওঁ সংগ্ৰাম কৰিছিল। পাছলৈ কোটি টাকাৰ কেবিন আৰু চাচুচু আদি সুপাৰহিট ছবিয়ে তেওঁক ঢালিউডৰ অন্যতম শীৰ্ষ অভিনেত্ৰী হিচাপে প্ৰতিষ্ঠা কৰে।

২০১০ দশকৰ শেষভাগত নাম্বাৰ ৱান শাকিব খান আৰু ভালোবাসলেই ঘৰ বান্ধা যায় না আদিৰ জৰিয়তে তেওঁ নিজৰ আধিপত্য বজাই ৰাখে। অভিনেতা শাকিব খানৰ সৈতে তেওঁৰ জুটি ঢালিউডৰ আটাইতকৈ সফল আৰু জনপ্ৰিয় চলচ্চিত্ৰ জুটিসমূহৰ অন্যতম বুলি গণ্য কৰা হয়।

২০০৬ চনত তেওঁ এফ. আই. মাণিক পৰিচালিত কোটি টাকাৰ খেলা ছবিখনত প্ৰথমবাৰৰ বাবে শাকিব খানৰ বিপৰীতে মুখ্য নাৰী চৰিত্ৰত অভিনয় কৰে। পৰৱৰ্তী সময়ত তেওঁ শাকিব খানৰ সৈতে ৭৫ৰো অধিক চলচ্চিত্ৰত অভিনয় কৰে।

প্ৰাৰম্ভিক জীৱন

অপু বিশ্বাস মেঘাৰ জন্ম ১৯৮৯ চনৰ ১১ অক্টোবৰ তাৰিখে বাংলাদেশৰ বগুড়াত হৈছিল। তেওঁৰ পিতৃ আছিল উপেন্দ্ৰনাথ বিশ্বাস (মৃত্যু ২০১৪) আৰু মাতৃ আছিল শেফালি বিশ্বাস (মৃত্যু ২০২০)। তেওঁ তিনিগৰাকী ভগ্নী আৰু এজন ভাতৃৰ ভিতৰত আটাইতকৈ কনিষ্ঠ। ২০১৩ চনত তেওঁ মাই নেম ইজ খান চলচ্চিত্ৰতো অভিনয় কৰে।

বাহ্যিক সংযোগ

তথ্যসূত্ৰ

শ্ৰেণী:বাংলাদেশৰ অভিনেত্ৰী
Category:জীৱিত ব্যক্তি
শ্ৰেণী:বাংলাদেশী হিন্দু
সোনাক্ষী সিন্‌হা

সোণাক্ষী সিন্‌হা , জন্ম: ২ জুন, ১৯৮৭) হৈছে এগৰাকী ভাৰতীয় চলচ্চিত্ৰ জগতৰ অভিনেত্ৰী আৰু গায়িকা। তেখেতে সাধাৰণতে হিন্দী ভাষাৰ ছবিত অভিনয় কৰে। কেৰিয়াৰৰ আৰম্ভণিতে সোণাক্ষীয়ে সাজসজ্জা পৰিকল্পক হিচাপে কাম কৰে। ২০১০ চনত মুক্তিপ্ৰাপ্ত হিন্দী একছন-ড্ৰামা "ডাবাং" আছিল সিন্‌হাৰ দ্বাৰা অভিনীত প্ৰথমখন ছবি। ছবিখনত তেখেতে ছলমান খানৰ বিপৰীতে অভিনয় কৰে। ছবিখনত অভিনয়ৰ জৰিয়তে সিন্‌হাই ফিল্মফেয়াৰৰ পৰা শ্ৰেষ্ঠ নৱাগতা অভিনেত্ৰীৰ শিতানত বিজয়ীৰ বঁটা লাভ কৰে।

বক্স-অফিচত সফলতা লাভ কৰা বহুকেইখন একছন-ড্ৰামা ছবিত সোণাক্ষী সিন্‌হাই শীৰ্ষ নাৰীৰ চৰিত্ৰ ৰূপায়ণ কৰে। তাৰে ভিতৰত 'ৰাওদী ৰাথোড়' (২০১২), 'ছন অৱ ছৰ্ডাৰ' (২০১২), 'ডাবাং ২' (২০১২) আৰু 'হলিডে: এ ছলজাৰ ইজ নেভাৰ অফ ডিউটি' (২০১৪) হৈছে অন্যতম। এইসমূহ ছবিত সিন্‌হাই অভিনয় কৰিছিল যদিও সমালোচকৰ পৰা বৰকৈ প্ৰশংসা লাভ কৰা নাছিল। তাৰ পৰিৱৰ্তে চৰিত্ৰসমূহৰ অভিনয়ৰ ক্ষেত্ৰত থকা সীমাবদ্ধতাৰ বাবে তেখেতে নেতিবাচক প্ৰতিক্ৰিয়াৰহে পাত্ৰী হৈছিল। পিছে ২০১৩ চনত মুক্তিলাভ কৰা ৰোমাণ্টিক ড্ৰামা 'লুটেৰা'ৰ জৰিয়তে সোণাক্ষী সিন্‌হাই নিজৰ প্ৰতিভাৰ উজ্জ্বলতা প্ৰদৰ্শন কৰে আৰু দৰ্শক আৰু সমালোচকৰ উভয়ৰে পৰা ইতিবাচক মন্তব্য লাভ কৰে। এইখন ছবিত অভিনয়ৰ বাবে তেখেতে ফিল্মফেয়াৰৰ পৰা শ্ৰেষ্ঠ অভিনেত্ৰীৰো মনোনয়ন লাভ কৰে। ইয়াৰ পিছত তেখেতে কিছুমান ব্যৱসায়িকভাৱে বিফল হোৱা ছবিত অভিনয় কৰে। ২০১৯ চনত সোণাক্ষীক দেখা যায় মহাকাশ-ড্ৰামা ছবি "মিছন মংগল"ত। ছবিখনত সহযোগী অভিনেত্ৰী হিচাপে কাম কৰি সোণাক্ষীয়ে দৰ্শকৰ পৰা প্ৰশংসা আদায় কৰে।

অভিনয়ৰ উপৰি সোণাক্ষী সিন্‌হাই ২০১৫ চনৰ ছবি 'টেৱৰ'ত ইমৰাণ খানৰ গীত 'লেটছ ছেলেব্ৰেট'ৰ কিছু অংশত কণ্ঠদান কৰে। সোণাক্ষীয়ে "আজ মুড ইছকহলিক হ্যেয়" গীতটোতো কণ্ঠদান কৰিছে।

প্ৰাৰম্ভিক জীৱন

১৯৮৭ চনৰ ২ জুনত বিহাৰৰ পাটনাত সোণাক্ষী সিন্‌হাৰ জন্ম হৈছিল। তেখেতৰ পিতৃয়ে ভাৰতীয় জনতা পাৰ্টিৰ সাংসদ হিচাপে কাৰ্যনিৰ্বাহ কৰিছিল। ২০১৯ চনত তেখেত ভাৰতীয় জাতীয় কংগ্ৰেছ দলৰ লগত চামিল হয়। তেওঁলোকৰ পৰিয়ালৰ তিনিটি সন্তানৰ ভিতৰত সোণাক্ষী হৈছে কনিষ্ঠতম। লাভ সিন্‌হা আৰু কুশ সিন্‌হা হৈছে সোণাক্ষীৰ ভ্ৰাতৃ। সোণাক্ষীয়ে আৰ্য বিদ্যা মন্দিৰৰ পৰা পঢ়াশালীয়া শিক্ষা সমাপ্ত কৰে আৰু পৰৱৰ্তী সময়ত প্ৰেমলীলা বিথালদাস পলিটেকনিকৰ পৰা ফেশ্যন ডিজাইনিঙৰ পাঠ্যক্ৰম গ্ৰহণ কৰে। এইখন পলিটেকনিক শ্ৰীমতি নাথিবাই দামোদৰ থাকাৰছেই মহিলা বিশ্ববিদ্যালয়ৰ অধীনস্থ আছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
অপূৰ্ব কুমাৰ শইকীয়া

অপূৰ্ব কুমাৰ শইকীয়া হৈছে অসমীয়া ভাষাৰ এজন গল্পকাৰ। তেওঁ পেচাত এজন চিকিৎসক। অসমৰ নগাঁও জিলাত জন্ম লাভ কৰা তেখেতে ‘বেংছতা’ শীৰ্ষক গল্প সংকলনৰ বাবে ২০২০ বৰ্ষৰ অসমীয়া ভাষাৰ সাহিত্য অকাডেমি বঁটা লাভ কৰে।

উদ্ধৃতিসমূহ

সাধাৰণতে লেখকে কবিতাৰে সাহিত্যজীৱনটো আৰম্ভ কৰে আৰু গদ্যৰে শেষ হয়। মোৰ এনে নহ'ল। গল্পৰে আৰম্ভ হোৱা সাহিত্যজীৱনত এতিয়াও গল্পই।
নিঃসন্দেহে গল্প লিখি ভাল পাওঁ। অৱশ্যে সকলো কথা গল্পৰে ক'ব নোৱাৰি।
সৃষ্টিশীল লেখাৰ বাবে প্ৰচুৰ অধ্যয়ন অপৰিহাৰ্য। বেছি বাদ-বৈচিত্ৰ্য পঢ়াতকৈ সকলো ভাষাৰ উৎকৃষ্টতম সাহিত্যৰ ৰসাস্বাদন কৰা উচিত আৰু সেয়ানো কেনেকৈ ধ্ৰুপদী সাহিত্যৰ অন্তৰ্ভুক্ত হ'ল তাক নিজা শক্তি সামৰ্থ্যৰে অনুধাৱন কৰিবলৈ চেষ্টা কৰা উচিত।
অধ্যয়ন আৰু সাহিত্যসাধনা সমান্তৰালভাৱে আগবঢ়াই নিয়াটো এক ধৰণৰ সমতুলতা ৰক্ষাৰ খেল।
আমি পাহৰি যাওঁ যে যি অজুহাততে লাগিলে আমি প্ৰকৃতিৰ পৰা বহু দূৰলৈ অগস্ত্যযাত্ৰা কৰিছোঁ আমাৰ শেষ আশ্ৰয় কিন্তু প্ৰকৃতিয়েই।
দাৰিদ্ৰই এক মহান শিক্ষকৰ দৰে মোৰ আঙুলিত ধৰি জীৱনৰ পাঠ পঢ়াইছিল।
ব্যক্তিৰ পৰিচয় সমাজৰ পৰা বিচ্ছিন্ন হৈ নহয়। ব্যক্তি আৰু সমাজে উভয়ে উভয়ক পৰিচয়ৰ অতিৰিক্ত মাত্ৰা এটা দিয়ে।
লেখক এজন পানীত মাছ এটি বাস কৰাৰ দৰে বাস কৰে। ভয়, শংকা, নিৰাপত্তাবোধ, দায়িত্ববোধ আদি ভিন্ন অনুভূতিৰে সহাৱস্থান আৰু মোকাবিলা কৰিবলগীয়া হয় সামাজিক লেখক এজনে।
শীতাতপ নিয়ন্ত্ৰিত কোঠাত বহি এক ইউট'পিয়ান ধাৰণাৰে বিলাসী সাহিত্যৰ সৃষ্টি অসম্ভৱ নহয়, কিন্তু সেয়া গণবিচ্ছিন্ন হ'বলৈ বাধ্য।
অজস্ৰ কবিতাৰ মাজতো ভাল কবিতাকেইটা নিজগুণে জিলিকিব। ভয় মাত্ৰ এটাই, ধুনীয়াকৈ সজাল ধৰা ধাননিডৰাৰ পৰা অপতৃণবোৰ নিনিৰালে ধাননিডৰাৰ ক্ষতি নহ'বনে? এই অপতৃণ আঁতৰ কৰাটো জানো ইমান সহজ?
ভাল গদ্য লিখা কামটো ভাল কবিতা লিখাৰ দৰেই কঠিন।

উৎস

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া সাহিত্যিক
আশা বৰদলৈ

আশা বৰদলৈ ভাৰতৰ অসম ৰাজ্যৰ এগৰাকী অসমীয়া চলচ্চিত্ৰ অভিনেত্ৰী। তেওঁ কেইবাখনো অসমীয়া চিনেমা আৰু মঞ্চ নাটকত অভিনয় কৰিছে। ৰাষ্ট্ৰীয় বঁটা বিজয়ী ছবি কথানদীত মালতীৰ চৰিত্ৰত অভিনয় কৰি তেওঁ দৰ্শকৰ ওচৰত বেছি পৰিচিত হৈ পৰে।

প্ৰাথমিক জীৱন আৰু শিক্ষা

আশা বৰদলৈয়ে অসমৰ নগাঁও জিলাৰ বঢ়মপুৰত জন্মগ্ৰহণ কৰিছিল।

ৰাজনৈতিক কেৰিয়াৰ

বৰদলৈয়ে ভাৰতীয় জনতা পাৰ্টিত যোগদান কৰে আৰু বৰ্তমান ভাৰতীয় জনতা যুৱ মৰ্চাৰ সাংস্কৃতিক সমিতিৰ প্ৰভাৰী হিচাপে কাৰ্যনিৰ্বাহ কৰি আছে।

কথাছবি

Year ছবি পৰিচালক
২০০৪ মনত বিৰিণাৰ জুই অশোক কুমাৰ বিষয়া
২০০৯ জীৱন বাটৰ লগৰী টিমথী দাস হান্সে
২০১৩ দ্বাৰ বিদ্যুৎ চক্ৰৱৰ্তী
২০১৫ কথানদী ভাস্কৰ হাজৰিকা

তথ্য সূত্ৰ

শ্ৰেণী:অসমীয়া অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
চিষ্টোৰা

চিষ্টোৰা (Chistorra) হৈছে স্পেইনৰ নাভাৰেৰ পৰা অহা এবিধ দ্ৰুত সংৰক্ষিত ছচেজ। ইয়াক এক বিশেষ প্ৰকাৰৰ চৰিজো বুলি গণ্য কৰিব পাৰি। ই কিমা কৰা গাহৰিৰ মাংস, বা গাহৰি আৰু গৰুৰ মাংসৰ মিশ্ৰণেৰে তৈয়াৰ কৰা হয়। ইয়াক ভেড়াৰ নাড়ী বা প্লাষ্টিকৰ আৱৰণত ভৰাই ৰখা হয় আৰু ইয়াত চৰ্বিৰ পৰিমাণ ৭০ৰ পৰা ৮০% লৈকে থাকে। এই ছচেজবিধত নহৰু, নিমখ আৰু পাপ্ৰিকা দি সোৱাদযুক্ত কৰা হয়, যিয়ে ইয়াক উজ্জ্বল ৰঙা ৰং প্ৰদান কৰে। ইয়াক সাধাৰণতে বেক কৰা, ভজা বা গ্ৰিল কৰি খোৱা হয় আৰু প্ৰায়ে অন্য ব্যঞ্জনৰ সৈতে, কেতিয়াবা তাপাচ হিচাপে পৰিবেশন কৰা হয়। চূড়ান্তভাৱে প্ৰস্তুত কৰা সামগ্ৰীবিধ পৰম্পৰাগত চৰিজো বা ছচেজতকৈ পাতল হয়, যাৰ ব্যাস প্ৰায় ২৫ মিলিমিটাৰ। এই ছচেজবোৰ দীঘলে গড়ে ৪০ ছেণ্টিমিটাৰ হয়, যদিও কিছুমান ক্ষেত্ৰত ই ১ মিটাৰ পৰ্যন্ত দীঘল হ'ব পাৰে।

আৰাগোনিজ পাইৰেনিজত দুই ধৰণৰ চিষ্টোৰা পোৱা যায়: এটা কেৱল গাহৰিৰ মাংসৰে নিৰ্মিত আৰু আনটো হাঁওফাঁও, হাড় গুচোৱা গাহৰিৰ মূৰ আৰু অগ্ন্যাশয়েৰে তৈয়াৰী, যাক 'বেৰিকা' বুলি কোৱা হয়।

লিঅ'ন প্ৰদেশত পোৱা স্থানীয় প্ৰকাৰৰ চিষ্টোৰাক 'চিষ্টোৰা ডি লিঅ'ন' বুলি কোৱা হয় আৰু ইয়াত গৰুৰ মাংসৰ পৰিমাণ বেছি থাকে।

বৰ্তমান ইয়াক সতেজ অৱস্থাত বিক্ৰী কৰা হয়, কিন্তু স্পেইনৰ ছুপাৰমাৰ্কেটবোৰত ই ভেকুৱাম-পেক কৰি থোৱা অৱস্থাতো পোৱা যায়।

প্ৰস্তুত প্ৰণালী

চিষ্টোৰা ব্যৱহাৰ কৰা আটাইতকৈ জনপ্ৰিয় খাদ্যবোৰৰ ভিতৰত অন্যতম হ'ল হুৱেভোচ ৰোটোচ কন চিষ্টোৰা ই পাটাতাচ, যিটো ভজা কণী আৰু আলুৰ সৈতে প্ৰস্তুত কৰা হয়।

চিষ্টোৰা সাধাৰণতে গোটাকৈ ভজা হয়, কিন্তু পৰিবেশন কৰাৰ সময়ত সৰু সৰু টুকুৰা কৰি টাপা হিচাপে দিয়া হয়। ভজা চিষ্টোৰাৰ সৈতে প্ৰায়ে বিয়েৰ বা ৱাইন, বিশেষকৈ 'ট্সাকোলি' (Txakoli) বিধৰ ৱাইন পৰিবেশন কৰা হয়। ভজা চিষ্টোৰাৰ পৰা তৈয়াৰী চেণ্ডুইচ বা 'বোকাডিলো' অতি জনপ্ৰিয়।

অন্যান্য সাধাৰণ খাদ্যৰ ভিতৰত আছে ক্ৰোৱাচাণ্ট প্ৰেণাডো, যিটো চিল্টোৰা ভৰোৱা ক্ৰোৱাচাণ্ট, আৰু টৰ্টিলা কন চিষ্টোৰা, যিটো আলু বা কণীৰ অমলেটৰ সৈতে চিষ্টোৰা দি প্ৰস্তুত কৰা হয়।

চান চেবাষ্টিয়ানত পৰম্পৰাগতভাৱে টমাছ দ্য এপোষ্টলৰ উৎসৱৰ দিনা (২১ ডিচেম্বৰ) চিষ্টোৰা পৰিবেশন কৰা হয়। এই উৎসৱৰ সময়ত ইয়াক প্ৰায়ে টালো আৰু চাইডাৰৰ সৈতে দিয়া হয়।

পৰম্পৰা

বাস্ক দেশত ২১ ডিচেম্বৰটো ছাণ্টো টমাছৰ দিন হিচাপে পালন কৰা হয়। এই দিনটোত সকলো চহৰতে হস্তশিল্পৰ সামগ্ৰীৰ বিপণী দেখা পোৱা যায়, য'ত দিনটোৰ পৰম্পৰাগত খাদ্য হিচাপে টালো, চিষ্টোৰা আৰু সহযোগী পানীয় হিচাপে চাইডাৰ বা 'সাগাৰ্ডোয়া' পোৱা যায়।

তথ্যসূত্ৰ

শ্ৰেণী:ৰাষ্ট্ৰীয় ব্যঞ্জন
বিজন সেতু হত্যাকাণ্ড

বিজন সেতু হত্যাকাণ্ড ১৯৮২ চনৰ ৩০ এপ্ৰিলৰ দিনা পশ্চিমবংগৰ কলকাতাৰ ওচৰৰ বালিগঞ্জত সংঘটিত আনন্দমাৰ্গী ১৬ সন্ন্যাসী আৰু ১ গৰাকী সন্ন্যাসিনীৰ হত্যাকাণ্ডক সূচায়। দিনৰ পোহৰতে সংঘটিত হোৱা সত্ত্বেও এই ঘটনাৰ বাবে আজিলৈকে কাকো গ্ৰেপ্তাৰ কৰা নহ’ল। আনুষ্ঠানিক ন্যায়িক অনুসন্ধানৰ বাবে বাৰে বাৰে আহ্বান জনোৱাৰ পিছত ১৯১২ চনত উক্ত হত্যাকাণ্ডৰ অনুসন্ধান কৰিবলৈ এখন এজনীয়া ন্যায়িক আয়োগ গঠন কৰা হয়।

ঘটনা

১৯৮২ চনৰ ৩০ এপ্ৰিলৰ দিনা আনন্দমাৰ্গী ১৬জন সন্ন্যাসী আৰু এগৰাকী সন্ন্যাসিনীক কলকাতাৰ টিলজালাত অৱস্থিত তেওঁলোকৰ মুখ্য কাৰ্যালয়ত হ’বলগীয়া এখন শৈক্ষিক সন্মিলনলৈ গৈ থকা অৱস্থাত টেক্সিৰ পৰা টানি বাহিৰলৈ উলিয়াই অনা হৈছিল। একেসময়তে তিনিটা ভিন্ন স্থানত মৰি যোৱাকৈ তেওঁলোকক মাৰপিট কৰা হৈছিল আৰু তেওঁলোকৰ দেহবোৰ জুইত জাপি দিয়া হৈছিল। খবৰত প্ৰকাশ যে দিনৰ পোহৰত ৰাজহুৱা স্থানত সংঘটিত এই ঘটনাৰ হাজাৰ হাজাৰ লোকে প্ৰত্যক্ষ কৰিছিল।

তথ্যউৎস

বাহ্যিক সংযোগ

A documentary about the 30 April 1982 massacre
30 April 1982, A Pathetic Chapter of History Written in Blood of the 17 Monks and Nuns of Ananda Marga ananda-marga.org (link from the official website of Ananda Marga)
Photos of Ananda Margi processions in Calcutta marking the anniversary of the massacre
Ananda Marga and the Use of Force by Helen Crovetto An in-depth research of Ananda Marga activities and the Bijon massacre. (limited access)

শ্ৰেণী:ভাৰতৰ ৰাজনৈতিক-সাম্প্ৰদায়িক হিংসাত্মক ঘটনা
শ্ৰেণী:পশ্চিমবংগ
শ্ৰেণী:স্বাধীনোত্তৰ ভাৰত
বিদ্যুৎ চুম্বকীয় বিকিৰণ

বিদ্যুৎ-চুম্বকীয় বিকিৰণ হৈছে আধানযুক্ত কণিকাৰ দ্বাৰা বিকিৰিত কৰা আৰু শোষিত কৰা শক্তিৰ এটা ৰূপ, যিয়ে মহাকাশৰ মাজেৰে পৰিভ্ৰমণ কৰোঁতে তৰংগ সদৃশ ধৰ্ম দেখুৱায়। বিদ্যুৎ-চুম্বকীয় বিকিৰণত বৈদ্যুতিক আৰু চুম্বকীয় ক্ষেত্ৰ দুয়োটাৰে ক্ষেত্ৰ প্ৰাবল্যৰ উপাংশ নিৰ্দিষ্ট অনুপাতত থাকে, আৰু দুয়োটাৰ কম্পন পৰস্পৰ সমকোণীয় দশাত থাকে আৰু শক্তি আৰু তৰংগৰ অগ্ৰগতিৰ দিশৰ উলম্ব দিশত থাকে। শূণ্য স্থানত, বিদ্যুৎ চুম্বকীয় বিকিৰণৰ বেগ পোহৰৰ বেগৰ সমান।

গতিশীল আধান এটাৰ দ্বাৰা সৃষ্ট বিদ্যুৎ চুম্বকীয় ক্ষেত্ৰৰ এক বিশেষ প্ৰকাৰ হৈছে বিদ্যুৎ চুম্বকীয় বিকিৰণ। যিবোৰ বিদ্যুৎ চুম্বকীয় ক্ষেত্ৰ গতিশীল আধানটোৰ পৰা আৱ্শ্যকীয় দূৰত্বত থাকে অৰ্থাৎ যি দূৰত্বত বিদ্যুৎ চুম্বকীয় বিকিৰণে গতিশীল আধানটোৰ আচৰণৰ ওপৰত কোনোধৰণৰ ক্ৰিয়া নকৰে, সেইবোৰকে বিদ্যুৎ চুম্বকীয় বিকিৰণ বুলি কোৱা হয়। বিদ্যুৎ চুম্বকীয় ক্ষেত্ৰৰ এই দুই প্ৰকাৰ নাইবা আচৰণক কেতিয়াবা নিকট আৰু দূৰ ক্ষেত্ৰ বুলি কোৱা হয়। ইয়াত সাধাৰণতে দূৰ-ক্ষেত্ৰকেই বিদ্যুৎ চুম্বকীয় বিকিৰণ হিচাপে লোৱা হৈছে। আধান আৰু বিদ্যুৎ প্ৰবাহে প্ৰত্যক্ষভাবে নিকট-ক্ষেত্ৰৰ সৃষ্টি কৰে। আনহাতে বিদ্যুৎ চুম্বকীয় বিকিৰণ পৰোক্ষভাবেহে সৃষ্টি কৰে- আনকি, বিদ্যুৎ চুম্বকীয় বিকিৰণৰ, চুম্বকীয় আৰু বৈদ্যুতিক ক্ষেত্ৰ দুয়োটাই আনধৰণৰ ক্ষেত্ৰৰ পৰিবৰ্তনৰ দ্বাৰাহে সৃষ্টি হয়, আধান আৰু বিদ্যুৎ প্ৰবাহৰ প্ৰত্যক্ষ পৰিৱৰ্তনৰ কাৰণে নহয়।

বিদ্যুৎ-চুম্বকীয় বিকিৰণে মহাকাশৰ মাজেৰে নিৰৱচিন্নভাবে উৎ‍সৰপৰা আঁতৰলৈ শক্তি কঢ়িয়ায় (কেতিয়াবা বিকিৰিত শক্তি বুলিও কোৱা হয়), (কিন্তু নিকট-ক্ষেত্ৰৰ বাবে প্ৰযোজ্য নহয়)। বিদ্যুৎ-চুম্বকীয় বিকিৰণে ভৰবেগ আৰু কৌণিক ভৰবেগ দুয়োটাকে কঢ়িয়ায় নিয়ে । যেতিয়া বিদ্যুৎ-চুম্বকীয় বিকিৰণে পদাৰ্থৰ লগত ক্ৰিয়া কৰে তেতিয়া এই ধৰ্মবোৰ ই পদাৰ্থৰ ওপৰত প্ৰয়োগ কৰে। বিদ্যুৎ-চুম্বকীয় বিকিৰণ আন প্ৰকাৰৰ শক্তিৰ পৰা সৃষ্টি হয় আৰু যেতিয়া ধংস হয় তেতিয়া ই আন শক্তিলৈ ৰূপান্তৰিত হয়। ফ’টন হৈছে বিদ্যুৎ-চুম্বকীয় প্ৰক্ৰিয়াৰ কোৱাণ্টাম, আৰু ইয়েই বিদ্যুৎ-চুম্বকীয় বিকিৰণৰ মৌলিক "একক" নাইবা সকলো প্ৰকাৰৰ বিদ্যুৎ-চুম্বকীয় বিকিৰণৰ গাঠনিক পদাৰ্থ। উচ্চ কম্পনাংকত পোহৰৰ ধৰ্ম কোৱাণ্টাম ধৰ্মৰ লগত বেছি সাদৃশ্য দেখা যায় (অৰ্থাৎ উচ্চ ফ’টন শক্তিত) । এনেধৰণৰ ফ’টনে কম কম্পনাংকযুক্ত ফ’টনতকৈ বেছি পৰিমাণে কণিকা ধৰ্ম দেখুৱায়।

তথ্য সংগ্ৰহ

বাহ্যিক সংযোগ

Electromagnetism - a chapter from an online textbook
Electromagnetic Radiation - an introduction for electrical engineers
Electromagnetic Waves from Maxwell's Equations on Project PHYSNET.
Radiation of atoms? e-m wave, Polarisation, ...
An Introduction to The Wigner Distribution in Geometric Optics
The windows of the electromagnetic spectrum, on Astronoo

শ্ৰেণী:বিদ্যুৎ চুম্বকীয় বিকিৰণ
ফাল্গুনন্দ

মহাগুৰু ফাল্গুনন্দ (, ) (১০ নৱেম্বৰ ১৮৮৫ – ৪ এপ্ৰিল ১৯৪৯), নেপালৰ কিৰাত জাতি তথা কিৰাত ধৰ্মৰ এগৰাকী মহাগুৰু আৰু সমাজ সংস্কাৰক আছিল। তেওঁক ফাল্গুনন্দ লিংদেন নামেৰেও জনা যায়।

প্ৰাৰম্ভিক জীৱন আৰু পটভূমি

১৮৮৫ চনৰ ১০ নৱেম্বৰ (২৫ কাতি ১৯৪২ বিক্ৰমী) তাৰিখে নেপালৰ ইলাম জিলাৰ চুক‌্চিনাম্বা গাঁৱত মহাগুৰু ফাল্গুনন্দ লিংদেনৰ জন্ম হৈছিল। তেওঁৰ জন্মৰ নাম আছিল ফাল্গু নাথ আনন্দ। তেওঁৰ পিতৃৰ নাম আছিল জগনবাজ লিংদেন আৰু মাতৃৰ নাম আছিল হংসমতী লিংদেন। কম বয়সতে তেওঁ ব্ৰিটিছ ভাৰতীয় সেনাবাহিনীত এজন নেপালী গোৰ্খা সৈনিক হিচাপে সেৱা আগবঢ়াইছিল আৰু প্ৰথম বিশ্বযুদ্ধত যুঁজিছিল। তেওঁ ব্ৰিটিছ ভাৰতত প্ৰায় এটা দশক কটাইছিল। সামৰিক সেৱাৰপৰা অৱসৰ লোৱাৰ পাছত, তেওঁ এগৰাকী আধ্যাত্মিক নেতা হৈ পৰিছিল।

কৰ্মজীৱন

বিশেষকৈ লিম্বু, ৰায়, সুনুৱাৰ, যখ্খা, লোহোৰুং, ধীমাল, জুৰেল কিৰাত জাতিৰ লোকসকলৰ মাজত তেওঁ মহাগুৰু নামেৰে পৰিচিত আছিল। তেওঁক প্ৰাচীন কিৰাত ধৰ্মক পিউৰিটান নীতিৰ ওপৰত অব্যাহত ৰখাৰ কৃতিত্ব দিয়া হয়। নিৰামিষ ভোজন, মদ্যপান নিষিদ্ধকৰণ, লিম্বু পৰম্পৰা আৰু লিপি অনুসৰণ আদি এই নীতিৰ অন্তৰ্ভুক্ত আছিল। সামাজিক-সাংস্কৃতিক আৰু ধাৰ্মিক বাৰ্তাসমূহৰ বাবে তেওঁক স্মৰণ কৰা হয়। তেওঁৰ মূল বাৰ্তাসমূহৰ ভিতৰত আছিল পশু বলি নিষিদ্ধ কৰাৰ আহ্বান, কিয়নো ইয়াৰ ফলত জন্ম, বিয়া, অন্ত্যেষ্টিক্ৰিয়া আদি উদ্‌যাপনৰ বাবে সামাজিক ব্যয় বৃদ্ধি পায়।

২০০৯ চনত তেওঁৰ চিৰস্থায়ী প্ৰভাৱৰ স্বীকৃতি স্বৰূপে শ্ৰী পাচ কো চৰকাৰে (তেতিয়াৰ নেপাল চৰকাৰ) তেওঁক নেপালী ইতিহাসৰ বিশিষ্ট ব্যক্তিসকলৰ কাষত স্থান দিছিল আৰু ৰাষ্ট্ৰীয় জ্যোতিষ্ক হিচাপে ঘোষণা কৰিছিল। তেওঁ নেপালৰ ষোড়শ জ্যোতিষ্ক।

লিগেচি

বিশেষকৈ নেপাল আৰু কাঠমাণ্ডুৰ পূব প্ৰান্তত, এটি সম্বৰ্ধনা অনুষ্ঠানৰ জৰিয়তে, তেওঁৰ জন্ম বাৰ্ষিকী ফাল্গুনন্দ জয়ন্তী ব্যাপকভাৱে উদ্‌যাপন কৰা হয়। সাধাৰণতে নেপালী চান্দ্ৰ পঞ্জিকাত কাতি মাহৰ ২৫ তাৰিখে পালন কৰা হয়।

তথ্য সংগ্ৰহ

শ্ৰেণী:নেপালৰ ব্যক্তি
এগনেছ পাৰেয়

এগনেছ পাৰেয় (Agnes Pareyo; জন্ম: ২৪ জুন ১৯৫৬) এগৰাকী মাছাই কেনিয়াৰ মহিলা অধিকাৰ কৰ্মী, ৰাজনীতিবিদ আৰু মহিলাৰ যৌনাংগ কটাৰ বিৰুদ্ধে অভিযান চলোৱা টাছাৰু ণ্টোমনোক ৰেচকিউ চেণ্টাৰ ফৰ গাৰ্লছৰ প্ৰতিষ্ঠাপক আৰু পৰিচালক।

জীৱনী

১৯৫৬ চনত গাঁৱৰ মুখীয়ালৰ কন্যা পাৰেয়ৰ জন্ম হৈছিল।১৪ বছৰ বয়সত তেওঁৰ ইচ্ছাৰ বিৰুদ্ধে যৌনাংগ বিকৃত (FGM) কৰাৰ পিছত তেওঁ আন ছোৱালীৰ ক্ষেত্ৰত এফ জি এম ৰোধ কৰাৰ প্ৰতিশ্ৰুতি দিয়ে।

১৮ বছৰ বয়সত বিবাহপাশত আবদ্ধ হোৱাৰ কিছু সময়ৰ পিছতে পাৰেয়ই কেনিয়াৰ মহিলা সংগঠন মেণ্ডেলিঅ’ য়া ৱানাৱাকেত যোগদান কৰে আৰু তাতেই তেওঁ এগৰাকী নেত্ৰী হয়। অৱশেষত তেওঁৰ প্ৰচেষ্টা নাৰীৰ যৌনাংগ বিকৃতিৰ বিৰুদ্ধে যুঁজিবলৈ ধাৱমান হয়।

এফজিএমৰ বিৰোধী পাৰেয়ই ছোৱালীক এই পদ্ধতিৰ বিষয়ে শিকায়; মহিলাৰ প্ৰজনন নলীৰ কাঠৰ মডেল ব্যৱহাৰ কৰি বিভিন্ন ধৰণৰ এফজিএম দেখুৱায়। পাৰেয়ই নাৰীৰ যৌনাংগ বিকৃতিৰ পৰা পলায়ন কৰা কণমানি ছোৱালীৰ বাবে এটা নিৰাপদ ঘৰ চলায়। প্ৰতিগৰাকী ছোৱালীৰ পৰিয়ালৰ সৈতে কাম কৰি এফজিএমৰ পৰিণতি বুজিবলৈ সহায় কৰে আৰু ছোৱালীজনীক এই পদ্ধতিৰ পৰা ৰক্ষা কৰিবলৈ পতিয়ন নিয়ায়। এফ জি এম কৰা মহিলাসকলকো ইয়াৰ ক্ষতিৰ বিষয়ে জ্ঞান দিয়ে।

লিংগ সমতা আৰু মহিলা সবলীকৰণৰ দিশত কৰা কামৰ বাবে ২০০৫ চনত কেনিয়াত তেওঁ ৰাষ্ট্ৰসংঘৰ বছৰৰ ব্যক্তি হিচাপে নিৰ্বাচিত হয়।

তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
শ্ৰেণী:ৰাজনীতিবিদ